અહી, સરકારનો પણ અભિગમ બદલાવો અનિવાર્ય છે. માત્ર કાગળ ઉપર જ શિક્ષણને સમૃદ્ધ જાહેર કરશો અને ગ્રાઉન્ડ લેવલ પર નક્કર પગલા નહિ ભરો તો એ તમારા માટે જ હાનિકારક નીવડવાનું છે. જો કે ગુજરાત અને ભારત બંને સરકારો શિક્ષણ અંગે સારું એવું ધ્યાન સેવી રહી છે એનો ખ્યાલ મિશન વિદ્યા અને અન્ય કેન્દ્રની યોજનાઓથી આવે છે. પરંતુ હજી દિલ્હી ઘણી દુર છે. એનરોલમેન્ટ રેશિયો વધારવા અને ડ્રોપ આઉટ રેશિયો ઘટાડવા મથતી સરકાર જો ખરેખર સ્કીલ ઈમ્પ્રુવમેન્ટ રેશિયો શોધે તો હકીકત સામે આવે એમ લાગે છે.